Jan Henrik Trøen

Jan Henrik Trøen (født 16. april 1963) er en norsk tidligere skihopper som representerte Byåsen IL.

Han deltok i verdenscupen fra 1981 til 1988, med 37.-plass i 1985/86 som beste sammenlagtplassering. Hans beste plassering i enkeltrenn i verdenscupen var 5.-plass i Innsbruck 4. januar 1986. I den tysk-østerrikske hoppuka ble han nummer 22 sammenlagt i 1982/83. Han vant normalbakkerennet i Svenska Skidspelen i Falun i 1982, som dog ikke var verdenscuprenn.

Jan Henrik Trøen tok bronsemedalje i NM stor bakke i Balbergbakken i 1983. I 1989 var han på Sør-Trøndelags lag som ble norgesmestere i lagkonkurranse i normalbakken i Vikersund. Han har den siste bakkerekorden i Gråkallbakken i Trondheim med 76,5 meter, satt i 1985. Etter at han sluttet som aktiv skihopper har han blant annet vært trener i Trønderhopp, Kollenhopp og på landslaget.

Referanser

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Svenska Skidspelen: Pristagare i Svenska Skidspelen 
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 337
 NM 1989 – Resultater lag

Eksterne lenker 
 

Norske skihoppere
Norske skihopptrenere